Millest lähtuda kasvuhoone valikul?
Kasvuhoone valikul peaks läbi mõtlema, mida on plaanis seal kasvatada ja kui palju – sellest sõltub suurus.
- Kas kasvuhoone pidamine on tõeline kirg või lihtsalt üks lisategevus aias? Ilmselt see ütleb kõik kui suur saab olema inimese rahapaigutus kasvuhoonesse. Suurem investeering tasub ennast perspektiivis ja igapäevases kasutusmugavuses kindlasti ära. Kvaliteetne kasvuhoone on aia ehteks, mitte ainult praktiliseks kohaks.
Kasvuhoone ostmine on otsus pikaks ajaks. Isegi auto ei pea nii kaua vastu kui hea kasvuhoone. Tehes õige otsuse olete teie rahul ja ka järgnevad põlvkonnad. Kuidas teha vahet materjalidel ? Kasvuhoone peaks olema alumiiniumist konstruktsiooniga ja kattematerjalina soovitame kindlasti polükarbonaat katet mitte klaasi.
Millised on nende materjalide plussid ja miinused?
Kõigile võib meenuda vanaema juures olev klaasist kasvumaja kuid ajad on edasi liikunud ning klaasi odavus peegeldub ka selles, et seda on lihtne purustada, vajab rohkem hoolt ning pole taimedele mõeldes kõige parem. Klaasi eeliseks võib pidada selle odavust, kuid hinnavahe väheneb iga aastaga. Parem on ka läbipaistvus ning klassikaline välimus – paljudele meeldib, et kasvuhoone on just harjumuspäraselt klaasist.
Taimede lemmik on polükarbonaat, see hajutab valgust ning laseb taimedele läbi vajaliku spektriosa ning suudab paremini sooja hoida. Viimane on eriti oluline öökülmade puhul. Polükarbonaat ei purune kergelt, on pikaealine, kaalult kerge ja lihtne hooldada.
Polükarbonaadi paksus võiks olla alates 6 kuni 8mm. Suurematel kasvumajadel tuleb minna maksimumi peale välja (vähemalt katus), 8mm aitab vältida seda, et katus sisse ei vajuks lumerohke talvega.
Polükarbomaadi negatiivseks pooleks ongi selle hind, alumiiniumi eelis on see, et see ei roosteta ning kerge kaal aitab seda paremini paigaldada.
Kui suurt kasvuhoonet valida?
Kasvuhoone suurust peaks alati valima varuga. Iga kirglikul kasvuhoone pidaja teab, et kasvuhoone ei jää tühjaks vaid alati jääb pigem ruumi puudu. Kurb stsenaarium oleks valmimisel avastada, et endiselt jääb ruumi väheseks.
Enda tarbeks sobiks hästi 9-15m2. Kõik vajalik, tomatid, kurgid, paprikad ja maitsetaimed oleksid vajaduse katteks olemas. Ei saaks väita, et selline suurus jääks kellegile kättesamatuks.
Kuidas eristada head kasvuhoonet halvast?
Mida peaks suutma üks tubli kasvuhoone ? Kindlasti tormituuli, selle peal ronimist ja sulalund. Hea kasvuhoone uksed ja luugid käivad kergelt ja kindlalt (halva kasvuhoone luugid logisevad ja uksed tulevad kergesti siinidelt maha). Hea kasvuhoone on disainitud ergonoomiliselt nii, et teda on mugav kasutada.
Hea kasvuhoonega oled teda kasutades täiesti rahul. Sinu meel on rahul ja tead, et kasvumaja on olemas ka aastate pärast. Halva kasvuhoone ostmisel oled õnnelik ainult kassas makstes ja kogu ülejäänud elu kahetsed valikut.
Rusikareegel on see, et ergonoomiliste asjadega harjud kiiresti ega pane neid varsti tähele, ebamugavad asjad tuletavad ennast aga pidevalt meelde.
Kasvuhoone oleks hea paigutada päikeselisele kohale aias, eemale suurtest puudest. Kasvumaja asetus võiks jääda täpselt lõuna ja põhja poole, selline asetus võimaldab mõlemalt poolt päikesel oma tööd teha. Suurte puude all on oht, et tuulega võib kukkuda peale mõni suurem oks, samuti koguneb lehti ja muud prahti, mida on tüütu puhastada. Kes tegelevad plastmassi tootmisega ?